22 estudiants de l'Eliana reben el Premi extraordinari al rendiment acadèmic
15 de octubre de 2021

La Conselleria d'Educació, Cultura i Esport ha concedit els Premis extraordinaris al rendiment acadèmic, corresponents al curs 2020/2021, a un total de 22 estudiants d'Educació Primària i Educació Secundària Obligatòria de l'Eliana. La nota mitjana de tots ells ha sigut de 10.

En concret, l'alumnat de Primària correspon als set centres que imparteixen aquest nivell educatiu: Daniela Alonso del CEIP El Garbí, Rafael Carrión, Abel Gómez-Antequera i Eva Rubio de l'Olivera, Kyra Ibáñez del Monte Alegre, Mauro García i Carla López del Verge del Carmen, Olímpia Maiques, Claudia Moratalla i Hugo Parry del Helios, Claudia Marco, Iria Pan i Adriana Rua de l ‘ALE i Biel Gamero del Rivas Luna.

Per part seua, els i les estudiants de l'ESO guardonats són Carlos Haba, Carla Sánchez del Helios, María dels Àngels Bartual i Lucía Calero de l’IALE, Marco Noguera i Daría Parras del Rivas Luna i Inés Jiamin Pérez i Lucía Sánchez de l'IES l'Eliana.

L'obtenció d'aquest premi extraordinari es farà constar en l'historial i en l'expedient acadèmic de cadascun dels alumnes en finalitzar la seua etapa educativa. A més, tots ells rebran un diploma a l'excel·lència expedit per la Conselleria, que serà entregat pròximament en un acte acadèmic organitzat per a això.

El primer edil, Salva Torrent, ha volgut traslladar la seua felicitació a l'alumnat elianer i als seus familiars pel seu esforç i els resultats acadèmics obtinguts. “Aquests resultats confirmen que l'educació és un vector de transformació social i de millora de la vida de la ciutadania i l'Eliana, com a Ciutat Educadora vol posar-los en valor”, ha destacat.